25 fevralda Xitoyning Nanchan shahridagi mehmonxonalardan birida katta yong‘in yuz berdi. Bu haqda Sina axborot portali xabar bermoqda. Voqea joyiga o‘t o‘chiruvchilar, tez yordam mashinalari va politsiya yetib kelgan. Olov mehmonxonaning butun 2-qavatini qamrab olgan, binodan odamlar evakuatsiya qilina boshlangan. Yong‘in boshlanganda mehmonxonada 10 dan ko‘proq ishchi bo‘lgan, ulardan ba’zilar hamon mehmonxona ichida qolmoqda. Yong‘in vaqtida mehmonxona ichida aniq qancha odam bo‘lgani o‘rnatilmagan. Qurbonlar bo‘lishi mumkinligi aytilmoqda.